OČKO  1-2/2020  - január-február
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com

Obsah
Úvodné avízo
Raňajky s posilňovňou resp. posilňovňa zadarmo
Fašiangové posedenie
Pozvánka na predstavenie
Prosba o 2% z daní
Zdaňovanie príjmov z osobnej asistencie za rok 2019
Nové lupy na čítanie
Zapojte sa do klubových aktivít v SINA Nitra, n.o.

Úvodné avízo
Výročnú členskú schôdzu ZO ÚNSS Nitra spojenú s posedením ku Dňu matiek pripravujeme na sobotu 25. apríla v reštaurácii Olympia na Tr. A. Hlinku v Nitre.

Raňajky s posilňovňou resp. posilňovňa zadarmo 
V športovej miestnosti na Nedbalovej sa  formou darov a zápožičiek nazhromaždilo 5 cvičebných prístrojov. Niektoré z nich sú vhodné aj pre seniorov. Posledný „exponát“ k nám doputoval v decembri. Ide o veľký prístroj , na ktorom posediačky môžeme celkom pohodlne viacerými spôsobmi precvičiť celé telo. V pondelok 27. januára o 8:30 hod. si pri raňajkách všetky stroje predstavíme a vyskúšame. Stroje tu budú v čase prevádzky SINA Nitra k dispozícii záujemcom o pohyb. Čas prevádzky je každý pondelok a štvrtok od 9:00 do 14:00 hod.,v iné dni po predchádzajúcej tel. dohode. 

Fašiangové posedenie
Uskutoční sa v piatok 21. februára 2020 o 15.00 hod. v spoločenskej miestnosti SINA Nitra n.o. na Nedbalovej 17. Program sme nezmenili - prinesieme si niečo fašiangové v batôžku, k dispozícii budú dobré klobásky za nákupnú cenu. Okrem členov skupiny Radosť si zaspievame aj my ostatní. Tiež si zasúťažíme o najchutnejšiu fánku a najchutnejšiu šišku (súťažná vzorka musí obsahovať 2 fánky alebo šišky) a o najlepší fašiangový žart (vtip, pesnička, maska, či iné huncútstvo). Najlepší získajú peknú cenu.  
Pozvánka na predstavenie
Od Ervíny Balaškovej z Komárna sme dostali upútavku na muzikál Slovenských rebelov, ktorí vystúpia 15. februára 2020 v starom divadle K. Spišáka v Nitre s muzikálom „Helenka“ s podtitulom “Takmer obyčajný príbeh neobyčajnej ženy“. V Komárne je tento slovenský súbor veľmi populárny, muzikál je určený všetkým milovníkov folklóru a tradícií. Vstupné je dobrovoľné, záujemcovia o vstupenky sa môžu hlásiť u Ervíny Balaškovej na tel. 0908/326313. Vstupenky si potom vyzdvihnú v pokladni divadla, kde ich budú mať v obálke na meno. 

Prosba o 2% z daní
Len vďaka tejto pomoci môže naše stredisko stále existovať. Blíži sa opäť termín podávania daňových priznaní, takže Vás prosíme o oslovenie Vašich rodinných príslušníkov, priateľov a známych, aby v prospech našej organizácie  poukázali 2% z daní z príjmu za rok 2019. 
Ako v tomto roku postupovať:
V prílohe sme pribalili tlačivá „Potvrdenie o zaplatení dane“ a „Vyhlásenie o poukázaní 2%“. Tie sú určené len ľuďom, ktorým podáva Daňové priznanie zamestnávateľ. Zamestnanec musí zamestnávateľa do 15. februára požiadať o ročné zúčtovanie preddavkov na daň, v ktorom vyznačí, že chce poukázať 2% a nechá si vystaviť potvrdenie o zaplatení dane (v prílohe). V ďalšej fáze už vieme pomôcť my. Daňovník si totiž musí sám vyplniť a podať Vyhlásenie s potvrdením na daňový úrad podľa miesta bydliska. Toto  vyhlásenie vieme vyplniť a podať. Potrebujeme k tomu však  vyplnené potvrdenie o zaplatení dane a podpis na vyhlásení. Tieto nám doručte, my tlačivá doručíme na príslušný daňový úrad. Kto má aj iné príjmy a podáva si daňové priznanie sám, ďalej živnostník alebo firma, tieto tlačivá nepotrebujú. Potrebujú len údaje o nás, (sú uvedené vo vyhlásení v prílohe), ktoré vpíšu do svojho daňového priznania, preto údaje tiež prikladáme. 
Ďakujeme Vám všetkým, ktorí ste vlani pomohli s oslovovaním daňovníkov. 

Zdaňovanie príjmov z osobnej asistencie za rok 2019
Aktuálnu podrobnú informáciu nájdete začiatkom februára t.r. na webovej stránke www.unss.sk v sekciách „poradňa/novinky v legislatíve“ a „aktuality“ pod názvom „Zdaňovanie príjmov z výkonu činnosti osobnej asistencie za rok 2019.  Pokiaľ nemáte resp. Váš asistent nevie pracovať s internetom, obráťte sa počas poradenských dní na pracovníčky KS ÚNSS Nitra. Materiál z dôvodu jeho rozsahu nemôžeme v Očku zverejniť.

Nové lupy na čítanie
Na Krajskom stredisku ÚNSS v Nitre si môžete odskúšať a zakúpiť nové ľahké ručné lupy s plastovou rukoväťou, kvalitnou optickou šošovkou bez osvetlenia použiteľné pre pravákov aj ľavákov. Lupy majú rôzne zväčšenia (2x až 10x), rôzne tvary (okrúhle aj podlhovasté šošovky), ceny od 10€ do 13€ za kus. Do polovice februára si môžete tiež prísť odskúšať elektronickú lupu stolovú MEZZO, ktorá zväčšuje 2x-90x, má kameru na snímanie do diaľky (veľmi vhodná pre študentov), otočný monitor, nastaviteľnú intenzitu osvetlenia,6 rôznych farieb písma, jednoduché ovládanie. Zároveň si môžete odskúšať lupy s osvetlením, hlavové lupy, kompenzačné pomôcky napr. hovoriace mobilné telefóny, biele palice,... rady Vám pri výbere pomôžeme a poradíme.
V prípade záujmu o odskúšanie lúp a pomôcok sa môžete objednať telefonicky u Mgr. Martiny Gyürkyovej – 0949272205 alebo Mgr.Eriky Šodorovej – 0911636421, alebo nás navštívte počas klientských dní každý pracovný pondelok v čase od 8:00 do 12:00 hod. alebo každý pracovný štvrtok v čase od 8:00 do 15:00 hod. na Nedbalovej 17 v Nitre.

Zapojte sa do klubových aktivít v SINA Nitra, n.o.
Skúšky  súboru RADOSŤ - každý pondelok o 9:30 hod.
Tvorivé dielne krúžku RADKA - každý štvrtok o 9:30 hod. 
Rekondičné cvičenie  - každý utorok 15.30 hod. 
Tréningy aplikovaného stolného tenisu – piatky nepravidelne 

Očko 1-2/2020 – spracoval Josef Zbranek